De què o de qui parla el text següent?:
En l'últim any, el cine de Hollywood doblat al català ha arribat als 400.000 espectadors. Tot i així, el públic de cinema en català tot just representa un 3,41% del total d'espectadors. La conselleria de Cultura ha donat a conèixer les xifres de públic que ha anat a les sales de cinema a veure pel·lícules en català distribuïdes per 'majors' nord-americanes. El públic, en el darrer any, s'ha multiplicat per sis. De 62.115 espectadors l'agost del 2011 −un 0,35% del total d'espectadors a Catalunya− a 405.441 espectadors l'agost del 2012 −que tot just representa un 2,49%−. Segons la conselleria, aquest "és el resultat de l'acord que van signar fa un any el departament de Cultura, FEDICINE i el Gremi d'Empresaris de Cinema de Catalunya". En el primer any de vigència de l'acord, s'han doblat 23 pel·lícules. En el mateix període de l'any anterior se n'havien doblat 4. El total d'espectadors de cinema doblat al català –incloent-hi la distribució 'major', la independent i la producció catalana– també s'ha incrementat notablement i ha passat de 145.999 –un 0,83% del total d'espectadors a Catalunya– a 554.882 –un 3,41%. ARA 28-09-2012 Generalitat de Catalunya - Conselleria de Cultura - Nota de premsa 28-09-2012
FEDICINE : organització, Catalunya : Entitat_Geopolítica, conselleria de Cultura : govern, departament de Cultura : govern, Gremi d'Empresaris de Cinema de Catalunya : organització, Generalitat de Catalunya : govern, Conselleria de Cultura : govern